नस्ल दूध उत्पादन अनुसार पशुओं को किया जाएगा रजिस्टर्ड: डॉ. हरदीप
पशुपालन विभाग के डिप्टी डायरेक्टर डॉ. शाम सिंह की अगुवाई में एसकैड स्कीम के तहत गांव मराड़ा में ब्लाक स्तरीय पशु भलाई कैंप लगाया गया। दीनानगर के वेटरनरी आफिसर डॉ. हरदीप सिंह ने किसानों को पशु पालन विभाग की स्कीमों के बारे जानकारी देते हुए कहा कि अब विभाग द्वारा हरेक पशु को नस्ल दूध उत्पादन अनुसार ही रजिस्टर्ड किया जाएगा। इसके लिए जरूरी दिशा निर्देश जारी कर दिए गए हैं। उन्होंने कहा कि विभाग इच्छुक किसानों को सस्ते रेट पर अच्छी नस्ल के बछड़े भी मुहैया करवा रहा है।
कैंप में मराड़ा के वेटरनरी आफिसर डॉ. प्रीतइंद्र राणा ने किसानों को विभाग की वेक्सीनेशन मुहिम के बारे जानकारी दी। उन्होंने हरेक पशु को टीकाकरण करवाने के लिए प्रेरित करते हुए कहा कि अगर किसी गांव में दो चार लोग भी अपने पशुओं को मुंहखुर या गलघोंटू से बचाव का टीका नहीं लगवाते तो इन पशुओं से यह बीमारी पूरे गांव में फैलने का खतरा बना रहता है। डॉ. सुमित स्याल वीओ झरौली ने किसानों को पशुओं के पेट में होने वाली कीड़ों के नुकसान के बारे बताया। उन्होंने किसानों को मिनरल मिक्चर के लाभ से अवगत करवाते हुए इसका लगातार इस्तेमाल करने पर जोर दिया। डॉ. विक्टोरिया वीओ भरथ ने पशुओं में होने वाली बीमारियों, इनके उपचार बचाव के बारे किसानों को जानकारी दी। कैंप में लाए गए पशुओं का मुफ्त इलाज किया गया और दवाईयों दी गईं। सरपंच संजीव कुमार शर्मा ने पशु पालकों को माहिर डाक्टर्स द्वारा दी गई जानकारी पर अमल करने को प्रेरित करते हुए विभाग का धन्यवाद किया। इस मौके पर वीआई रणजीत सिंह, अश्विनी कुमार, जगदीश सिंह, कर्ण कुमार, बलबीर सिंह मौजूद थे।
कैंप में किसानों को विभागीय स्कीमों और पशुओं की बीमारियों इलाज के बारे जानकारी देते डॉ. हरदीप सिंह और अन्य डाक्टर्स।
hin_Deva hin_Deva hin_Deva hin_Deva